Panél surya

Panél surya inggih punika piranti sane ngubah sinar matahari dados listrik antuk nganggen sel fotovoltaik (PV). Sel PV kakaryanin saking bahan san4 ngasilang éléktron sane tereksitasi yening keni cahaya. Éléktron puniki mamargi ring rangkaian lan ngasilang listrik arus saarah (DC), sané prasida kaanggén nguripang makudang-kudang piranti utawi kasimpen ring baturai. Panel surya taler kauningin pinaka panel sel surya, panel listrik surya, utawi modul PV.

Panel surya ketahnyané kasusun ring sekaa sané kawastanin array utawi sistem. sistem fotovoltaik kawangun antuk siki utawi langkung panel surya, inverter sané nguah listrik DC dados listrik arus bolak-balik (AC), lan kapah komponén sane lianan sakadi pengendali, méter, lan pelacak. Akeh panel sané wenten ring peternakan surya utawi panel surya atap sane nyediaang jaringan listrik.

Makudang-kudang kaluwihan panel surya inggih punika nganggen sumber energi sane prasida kagentosin lan bersih, ngirangin emisi gas rumah kaca, lan ngirangin tagihan listrik. Makudang-kudang kakirangan inggih punika ipun gumantung ring kawentenan lan intensitas sinar matanai, ngamerluang pembersihan, lan madue biaya awal sane tegeh. Panel surya akeh kaanggen ring tetujon paumahan, komersial, lan industri, taler ring angkasa, sering sareng baturai